വടക്കൻ പറവൂർ നഗരസഭ

കേരളത്തിലെ എറണാകുളം ജില്ലയിലെ  പറവൂർ താലൂക്കിലെ മുനിസിപ്പാലിറ്റിയാണ് പറവൂർ. 
കേരളത്തിലെ പ്രാചീന പട്ടണങ്ങളിൽ ഒന്നാണ് എറണാകുളം ജില്ലയിലെ വടക്കൻ പറവൂർ എന്നറിയപ്പെടുന്ന ഈ പട്ടണം. കൊല്ലം ജില്ലയിൽ ഇതേ പേരിൽ ഒരു പട്ടണം ഉണ്ട്, അത് തെക്കൻ പറവൂർ എന്നാണ് അറിയപ്പെടുന്നത്.

 പേരിനു പിന്നിൽ 
 പറൈയുർ (പറയരുടെ ഊർ) : പറയരുടെ ഊർ പറയൂർ ആയി എന്നു കരുതുന്നു. സ്ഥലത്തിന്റെ പൂർവ്വ നാമം പറൈയുർ (തമിഴ്) എന്നായിരുന്നതായി ചരിത്ര ത്താളുകളിൽനിന്നും വ്യക്തമാണ്.സ്ഥലനാമ കൗതുകം -- പി. എ രാമചന്ദ്രൻ നായർ, വാഴപ്പള്ളി -- റെയിൻബോ ബുക്ക് പബ്ലീകേഷൻസ് തമിഴിൽ നിന്നും മലയാളത്തിലേക്കുള്ള വഴിമാറ്റത്തിൽ നാമപദത്തിലെ ഐ കാരം നഷ്ടപ്പെട്ട് പറയൂരായതാണ് എന്നു കരുതുന്നു. വി.വി.കെ. വാലത്ത് -- കേരളത്തിലെ സ്ഥലനാമചരിത്രങ്ങൾ -- എറണാകുളം ജില്ല -- കേരള സാഹിത്യ അക്കാദമി, തൃശ്ശൂർ.
 പറവകളുടെ ഊർ : പറവൂർ തമ്പുരാക്കന്മാരായിരുന്നു ഈ പ്രദേശത്തിന്റെ നാടുവാഴികൾ. 'പറവകളുടെ ഊര്' എന്നത് ' പറവൂർ ' ആയി മാറിയതാവാം. 

 ചരിത്രം 

രണ്ടാം ചേരസാമ്രാജ്യത്തിന്റെ തലസ്ഥാനമായിരുന്നു തിരുവഞ്ചിക്കുളം. തിരുവഞ്ചിക്കുളത്തിനോട് ചേർന്നുള്ള പറവൂർ, പതിനഞ്ചാം നൂറ്റാണ്ടിൽ പോർട്ടുഗീസുകാരും ഡച്ചുകാരും നല്ല കച്ചവടബന്ധം പുലർത്തിയിരുന്നു. പറവൂർ രാജാവിന്റെ ഭരണത്തിന്റെ സ്മാരകമായി ഒരു മൺകോട്ട നിലനിന്നിരുന്നു. ടിപ്പുസുൽത്താന്റെ പടയോട്ടത്തിൽ അതു തകർത്തുകളഞ്ഞു.പറവൂർ മുനിസിപാലിറ്റി വെബ്സൈറ്റ് -- ചരിത്രം

 പ്രധാന വിനോദസഞ്ചാരകേന്ദ്രങ്ങൾ 

 അതിരുകൾ  
വടക്ക് -- ചിറ്റാറ്റുകര, ചേന്ദമംഗലം ഗ്രാമപഞ്ചായത്തുകൾ
കിഴക്ക് -- ചിറ്റാറ്റുകര, കോട്ടുവളളി ഗ്രാമപഞ്ചായത്തുകൾ
തെക്ക് -- കോട്ടുവളളി, ഏഴിക്കര ഗ്രാമപഞ്ചായത്തുകൾ
പടിഞ്ഞാറ് -- ഏഴിക്കര ഗ്രാമപഞ്ചായത്ത്

 അവലംബം 

Category:എറണാകുളം ജില്ലയിലെ നഗരസഭകൾ